《满庭芳 秋遣》
宋代·吴山

归鸟休枝，夜虫鸣彻，小轩风过吹凉。雨晴天朗，诗思入潇湘。

秋染重林瑟瑟，更何处、疏远清香。曲池畔，绿红层叠，依约瘦莲房。

携撙闲吊月，支离病骨，潦倒贫乡。叹人生有几，况遇沧桑。

且把双眉解放，领略些，水色山光。衷肠事，思亲忧世，别作一囊装。

作者简介：歙州休宁人，字镇国，号麟坡。官宣州通判。工诗词。